Sąlygų priedas

**KVALIFIKACIJOS IR APLINKOS APSAUGOS VADYBOS SISTEMOS STANDARTŲ REIKALAVIMAI IR PAŠALINIMO PAGRINDAI**

1. Komisija pašalina Dalyvį iš pirkimo procedūros, jei Dalyvis ar jo atsakingas asmuo atitinka bent vieną pašalinimo pagrindų:

**1 lentelė. Pašalinimo pagrindai**

|  |  |  |
| --- | --- | --- |
| **Eil. Nr.** | **Dalyvio pašalinimo pagrindas** | **Dalyvio pašalinimo pagrindo buvimo ar nebuvimo aplinkybes patvirtinantys dokumentai** |
| 1.1. | Dėl dalyvio, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis, dėl Dalyvio, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą ar dėl Dalyvio, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti Dalyviui ar jį kontroliuoti, jo vardu priimti sprendimą, sudaryti sandorį, ar buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti Dalyvio apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą už šią nusikalstamą veiką:    1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) teroristinį ir su teroristine veikla susijusį nusikaltimą;  5) nusikalstamu būdu gauto turto legalizavimą;  6) prekybą žmonėmis, vaiko pirkimą arba pardavimą; | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (originalas arba tinkamai patvirtinta kopija).  Jeigu Dalyvis negali pateikti šioje dalyje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:  1) priesaikos deklaracija;  2) oficialia Dalyvio deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Dalyvio kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Dokumentai turi būti išduoti ne anksčiau kaip 30 (trisdešimt) dienų iki paraiškos pateikimo datos, arba jų galiojimo laikas turi apimti šią datą;  Pateikiamas skenuotas dokumentas CVP IS priemonėmis. |
| 1.2 | Dėl Dalyvio, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba galutinis administracinis sprendimas, jeigu toks sprendimas priimamas pagal Dalyvio šalies teisės aktų reikalavimus, dėl Dalyvio, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą ar dėl Dalyvio, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti Dalyviui ar jį kontroliuoti, jo vardu priimti sprendimą, sudaryti sandorį, ar buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti Dalyvio apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas Dalyvis, ar šalies, kurioje yra perkančioji organizacija, reikalavimus arba suteikiančioji institucija turi kitų įrodymų apie šių įsipareigojimų nevykdymą.  Tačiau ši nuostata netaikoma, jeigu:  1) Dalyvis yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) dėl esamo įsipareigojimų neįvykdymo Dalyvis dar nelaikomas skolingu pagal šalies, kurioje jis registruotas ar kurioje yra jo gyvenamoji vieta, teisės aktus;  3) Dalyvis apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų šios dalies nuostatas. Dalyvis šiuo pagrindu nepašalinamas iš pirkimo procedūros, jis laikomas jau įvykdžiusiu savo įsipareigojimus, susijusius su mokesčių, įskaitant socialinio draudimo įmokas, sumokėjimu. | 1. Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (originalas arba tinkamai patvirtinta kopija)  2. Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos pažyma arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos išduotas dokumentas.  3. Jeigu Dalyvis yra fizinis asmuo, registruotas Lietuvos Respublikoje, pateikia Valstybinio socialinio draudimo įstaigos išduotą pažymą arba valstybės įmonės Registrų centro Lietuvos Respublikos Vyriausybės nustatyta tvarka išduotą pažymą, patvirtinančią jungtinius kompetentingų institucijų tvarkomus duomenis;  - Jeigu Dalyvis yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Duomenys yra tikrinami suteikiančiosios institucijos.  Kitos valstybės Dalyvis, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą.  Tuo atveju, jeigu dėl „Sodros“ informacinės sistemos techninių trikdžių perkančioji organizacija neturės galimybės patikrinti neatlygintinai prieinamų duomenų apie Dalyvį (juridinį asmenį), ji turės teisę prašyti Dalyvio pateikti nustatyta tvarka išduotą dokumentą (Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis ar šalies, kurioje yra registruotas Dalyvis, kompetentingos valstybės institucijos išduotą pažymą), patvirtinantį ar paneigiantį šioje grafoje nurodytų aplinkybių buvimą ar nebuvimą.  Jeigu Dalyvis negali pateikti šioje dalyje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:  1) priesaikos deklaracija;  2) oficialia Dalyvio deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Dalyvio kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Dokumentai turi būti išduoti ne anksčiau kaip 30 (trisdešimt) dienų iki paraiškos pateikimo datos, arba jų galiojimo laikas turi apimti šią datą;  Pateikiamas skenuotas dokumentas CVP IS priemonėmis. |
| 1.3 | Suteikiančioji institucija turi pakankamai įtikinamų duomenų, kad dalyvis su kitais koncesijos suteikimo procedūroje dalyvaujančiais Dalyviais yra sudaręs susitarimus, kuriais siekiama iškreipti arba kurie iškreipia koncesijos suteikimo procedūroje dalyvaujančių Dalyvių konkurenciją. | Laisvos formos deklaracija pagal Sąlygų 8 priede pateiktą formą.  Pateikiamas skenuotas dokumentas CVP IS priemonėmis. |
| 1.4. | Dalyvis koncesijos suteikimo procedūros metu pateko į interesų konflikto situaciją, kaip apibrėžta Koncesijų įstatymo 22 straipsnyje, ir atitinkamos padėties negalima ištaisyti. | Laisvos formos deklaracija pagal Sąlygų 8 priede pateiktą formą.  Pateikiamas skenuotas dokumentas CVP IS priemonėmis. |
| 1.5. | Dalyvis dalyvavo pasirengiant koncesijos suteikimui, kaip apibrėžta Koncesijų įstatymo 27 straipsnio 2 dalyje, ir dėl to pažeista konkurencija, ir atitinkamos padėties negalima ištaisyti. | Laisvos formos deklaracija pagal Sąlygų 8 priede pateiktą formą.  Pateikiamas skenuotas dokumentas CVP IS priemonėmis. |
| 1.6. | Koncesijos suteikimo procedūrų metu Dalyvis nuslėpė ar pateikė melagingą informaciją apie atitiktį Koncesijų įstatymo 26 ir 41 straipsniuose nustatytiems reikalavimams ir suteikiančioji institucija gali tai įrodyti bet kokiomis teisėtomis priemonėmis; | Laisvos formos deklaracija pagal Sąlygų 8 priede pateiktą formą.  Pateikiamas skenuotas dokumentas CVP IS priemonėmis. |
| 1.7. | Koncesijos suteikimo procedūrų metu Dalyvis ėmėsi veiksmų, siekdamas daryti įtaką suteikiančiosios institucijos sprendimams, gauti konfidencialios informacijos, kuri suteiktų jam neteisėtą pranašumą koncesijos suteikimo procedūroje, ar teikė klaidinančią informaciją, kuri gali daryti esminę įtaką suteikiančiosios institucijos sprendimams dėl Dalyvių pašalinimo, jų kvalifikacijos vertinimo, laimėtojo nustatymo, ir suteikiančioji institucija gali tai įrodyti bet kokiomis teisėtomis priemonėmis. | Laisvos formos deklaracija pagal Sąlygų 8 priede pateiktą formą.  Pateikiamas skenuotas dokumentas CVP IS priemonėmis. |
| 1.8. | Dalyvis yra neįvykdęs koncesijos, viešojo pirkimo–pardavimo, pirkimo–pardavimo sutarties, kaip apibrėžta Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme, su suteikiančiąja institucija ar netinkamai ją įvykdęs ir tai buvo esminis sutarties pažeidimas, kaip nustatyta Civiliniame kodekse (toliau – esminis koncesijos sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos ar suteikiančiosios institucijos reikalavimas atlyginti nuostolius, patirtus dėl to, kad Dalyvis sutartyje nustatytą esminę sutarties sąlygą vykdė su dideliais arba nuolatiniais trūkumais. Šiuo pagrindu Dalyvis taip pat pašalinamas iš koncesijos suteikimo procedūros, kai vadovaujantis kitų valstybių teisės aktais per pastaruosius 3 metus nustatyta, kad jis, vykdydamas ankstesnę sutartį, nurodytą šiame punkte, nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau laiko, buvo pareikalauta atlyginti žalą ar taikomos kitos panašios sankcijos. Suteikiančioji institucija iš koncesijų suteikimo procedūros pašalina Dalyvį ir tuo atveju, kai ji turi įtikinamų duomenų, kad Dalyvis yra įsteigtas siekiant išvengti šio pašalinimo pagrindo taikymo. | Laisvos formos deklaracija pagal Sąlygų 8 priede pateiktą formą.  Pateikiamas skenuotas dokumentas CVP IS priemonėmis. |
| 1.9. | Dalyvis yra nemokus, jam iškelta restruktūrizavimo ar bankroto byla, pradėtas bankroto procesas ne teismo tvarka, inicijuotos likvidavimo procedūros, kai jo turtą valdo teismas ar bankroto administratorius, kai jis su kreditoriais yra sudaręs taikos sutartį (Dalyvio ir kreditorių susitarimą tęsti dalyvio veiklą, kai Dalyvis prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši. | Laisvos formos deklaracija pagal Sąlygų 8 priede pateiktą formą.  Pateikiamas skenuotas dokumentas CVP IS priemonėmis. |

2. Konkurse dalyvaujantis ūkio subjektas turi atitikti žemiau nurodytus bendruosius, ekonominės ir finansinės būklės, techninio ir profesinio pajėgumo bei atitikimo kokybės ir aplinkosaugos vadybos sistemų reikalavimams kvalifikacijos kriterijus:

**2 lentelė. Reikalavimai Dalyvių kvalifikacijai ir kokybės vadybos bei aplinkos apsaugos vadybos sistemų standartams**

|  |  |  |
| --- | --- | --- |
| I. Ekonominės ir finansinės būklės reikalavimai | | Kaip atitikimo įrodymą reikia pateikti |
| 2.1 | Dalyvio vidutinės metinės statybos darbų pajamos per paskutinius 5 (penkerius) metus arba per laiką nuo įregistravimo dienos (jeigu veikla vykdyta mažiau nei 5 (penkerius metus) turi būti ne mažesnės kaip 15 mln. EUR (su PVM) (arba atitinkamai kita valiuta) [[1]](#footnote-1) | Dalyvio pažyma apie per paskutinius 5 (penkerius) metus arba per laiką nuo Dalyvio įregistravimo dienos (jeigu Dalyvis vykdė veiklą mažiau nei 5 (penkerius) metus) atliktų statybos darbų pajamas.  Pateikiamas skenuotas dokumentas CVP IS priemonėmis. |
| 2.2 | Dalyvio paskutinių 3 (trejų) finansinių metų arba per laiką nuo Dalyvio įregistravimo dienos (jeigu Dalyvis vykdė veiklą mažiau nei 3 (trejus) finansinius metus) teigiama grynojo pelno reikšmė. Apskaičiuojant sumuojamos kiekvienų metų reikšmės per visą nurodytą laikotarpį. | Paskutinių 3 (trejų) finansinių metų arba laiko nuo Dalyvio įregistravimo dienos (jeigu Dalyvis vykdė veiklą mažiau nei 3 (trejus) finansinius metus) pelno (nuostolio) ataskaitų tinkamai patvirtintos kopijos.  Pateikiamas skenuotas dokumentas CVP IS priemonėmis. |
| 2.3 | Dalyvis turi būti finansiškai pajėgus finansuoti Projektą. Bendra pradinė finansavimo suma, įskaitant komercinio banko ar kitos finansinės institucijos finansinį indėlį į Projektą kartu su Dalyvio bendrovės finansiniu indėliu turi būti ne mažesnė kaip 11 339 000 EUR (eurų) PVM. | Banko ar kitos finansinės institucijos raštas apie numatomą finansavimą ar/ir Dalyvio bendrovės akcininkų, ar kito kompetentingo valdymo organo sprendimas skirti reikiamas lėšas ir šių lėšų realumo įrodymas.  Pateikiamas skenuotas dokumentas CVP IS priemonėmis. |
| II. Techninio ir profesinio pajėgumo bei kokybės vadybos ir aplinkosauginiai reikalavimai[[2]](#footnote-2)2 | | 1. Kaip atitikimo įrodymą reikia pateikti |
| 2.4 | Dalyvis turi turėti teisę atlikti ypatingo statinio (statinių grupės: negyvenamieji pastatai) statybos darbus. | Lietuvos Respublikos aplinkos ministerijos nustatyta tvarka išduoto kvalifikacijos atestato (ar lygiaverčio dokumento) ar pripažinimo pažymos[[3]](#footnote-3) tinkamai patvirtinta kopija.  Pateikiamas skenuotas dokumentas CVP IS priemonėmis. |
| 2.5 | Dalyvis per pastaruosius 5 (penkerius) metus  arba laikotarpį nuo Dalyvio įregistravimo dienos (jeigu Dalyvis vykdė veiklą mažiau nei 5 (penkerius) metus) turi būti sėkmingai įvykdęs bent vieną administracinės, kultūros ar sporto paskirties infrastruktūros statybos arba rekonstrukcijos techninio projekto parengimo sutartį, kurios infrastruktūros sąmatinė vertė ne mažesnė nei 5 mln. Eur su PVM. | Dalyvio vadovo pasirašytas sėkmingai įvykdytų administracinės, kultūros ar sporto paskirties infrastruktūros techninio projekto parengimo sutarčių sąrašas ir užsakovų pažymos ar jų patvirtintos kopijos apie sėkmingą sutarčių įvykdymą. Sąraše turi būti nurodytas infrastruktūros, kuriam rengtas techninis projektas, pavadinimas bei adresas, taip pat infrastruktūros darbų sąmatinė vertė, nurodyta paslaugų teikimo pradžia ir pabaiga, taip pat užsakovo atstovo, kontaktiniai duomenys.  Pateikiamas skenuotas dokumentas CVP IS priemonėmis. |
| 2.6 | Dalyvis per pastaruosius 5 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus) turi būti sėkmingai atlikęs bent vieno administracinio, kultūros ar sporto paskirties pastato statybą, kurio atliktų darbų vertė ne mažesnė nei 5 mln. EUR su PVM. | Dalyvio per pastaruosius 5 metus arba per laiką nuo Dalyvio įregistravimo dienos (jeigu Dalyvis vykdė veiklą mažiau nei 5 metus) sėkmingai įvykdytų administracinio, kultūros ar sporto paskirties pastatų statybos darbų sąrašas, kuriame nurodytas infrastruktūros pavadinimas, adresas, infrastruktūros statybos vertė, darbų infrastruktūroje pradžia ir pabaiga. Kartu turi būti pateikti statinių pripažinimo tinkamais naudoti aktų ar užbaigimo aktų tinkamai patvirtintos kopijos.  Pateikiamas skenuotas dokumentas CVP IS priemonėmis. |
| 2.7 | Dalyvis per pastaruosius 3 metus arba per laiką nuo Dalyvio įregistravimo dienos (jeigu Dalyvis vykdė veiklą mažiau nei 3 metus) turi būti sėkmingai įgyvendinęs ar įgyvendinantis bent vieną projektą, susijusį su administracinės, kultūros ar sporto paskirties pastato priežiūros ir/ar administravimo paslaugų teikimu, kurio patalpų bendras plotas buvo ne mažesnis nei 2500 kv. m. | Dalyvio per pastaruosius 3 metus arba per laiką nuo Dalyvio įregistravimo dienos (jeigu Dalyvis vykdė veiklą mažiau nei 3 metus) sėkmingai įvykdytų projektų, susijusių su administracinės, kultūros ar sporto paskirties pastato priežiūros ir/ar administravimo paslaugų teikimu, sąrašas, kuriame nurodytas infrastruktūros pavadinimas, adresas, paslaugų teikimo pradžia ir pabaiga. Kartu turi būti pateikta bent vieno užsakovo pažyma apie tinkamai suteiktas paslaugas.  Pateikiamas skenuotas dokumentas CVP IS priemonėmis. |
| 2.8 | Dalyvis turi užtikrinti, kad darbus atliks ir paslaugas teiks pakankamai kvalifikuoti ir patyrę specialistai:  1) Statinio techninio projekto vadovas:  - specialistas, turintis teisę eiti ypatingo statinio (statinių grupės: negyvenamieji pastatai) techninio projekto vadovo pareigas ir  - vadovavęs bent vienam ypatingo administracinės, kultūros ar sporto paskirties statinio techninio projekto parengimui kurio darbų sąmatinė vertė ne mažesnė kaip 5 mln. EUR su PVM bei  - turintis ne mažesnę kaip 3 metų statinio techninio projekto vadovo darbo patirtį.  2) Statinio statybos vadovas:  - specialistas, turintis teisę eiti ypatingo statinio statybos vadovo pareigas, statinių grupės: negyvenamieji pastatai.  - yra vadovavęs bent vienam ypatingo administracinės, kultūros ar sporto paskirties statinio, kurio darbų sąmatinė vertė ne mažesnė kaip 5 mln. EUR su PVM, statybai.  - turintis ne mažesnę kaip 3 metų statybos vadovo darbo patirtį.  3) patalpų administravimo specialistas:  - administravęs ne mažiau kaip 1 (vieną) pastatą, kurio patalpų bendras plotas buvo ne mažesnis nei 2500 kv. m.  - turintis ne mažesnę kaip 3 metų pastatų administravimo/ priežiūros/ nuomos/ valdymo ar susijusiuose projektuose, patirtį. | Dalyvio siūlomų specialistų sąrašas su numatomomis pareigomis. Siūlomų specialistų gyvenimo aprašymai. Specialistų kvalifikaciją patvirtinančių dokumentų (atestatų, pažymėjimų, sertifikatų, ar kitų lygiaverčių dokumentų) tinkamai patvirtintos kopijos. Specialistų, jeigu jie nėra tiekėjo darbuotojai, pasirašyti įsipareigojimai (-ai) atlikti/eiti jiems priskirtas pareigas ir atlikti siūlomą darbą Dalyvio laimėjimo atveju.  Pateikiamas skenuotas dokumentas CVP IS priemonėmis. |
| 2.9 | Dalyvis turi turėti įdiegtą aplinkos apsaugos valdymo sistemą. Įsidiegta aplinkos apsaugos vadybos sistema (ar priemonės) turi galioti šioms sritims: statinio statybos projektavimas, statybos darbai. | Aplinkos apsaugos sistemos (EMAS, ISO 14001 ar lygiavertės) standarto sertifikato arba lygiaverčio dokumento tinkamai patvirtinta kopija.  Suteikiančioji institucija taip pat priima kitus Dalyvių įrodymus apie lygiavertes aplinkos apsaugos vadybos priemones.  Pateikiamas skenuotas dokumentas CVP IS priemonėmis. |

Jeigu Dalyvis dėl pateisinamų priežasčių negali pateikti nurodytų dokumentų, galima pateikti kitus Suteikiančiajai institucijai priimtinus dokumentus ar informaciją, patvirtinančius Dalyvio atitikimą nustatytiems atrankos kriterijams. Tokiu atveju rekomenduotina iš anksto kreiptis į Suteikiančiąją instituciją dėl atitikimą atrankos kriterijams pagrindžiančių dokumentų priimtinumo.

Dalyvis, pageidaujantis dalyvauti Konkurse, privalo atitikti visus aukščiau nurodytus išankstinės atrankos kriterijus ir pateikti atitikimą patvirtinančius dokumentus. Jei Dalyvis yra ūkio subjektų grupė, visus reikalavimus dėl pašalinimo pagrindų nebuvimo, numatytus šio Sąlygų priedo 1.1-1.9 punktuose ir privalo atitikti kiekvienas ūkio subjektų grupės dalyvis, kitus reikalavimus privalo atitikti **v**isi ūkio subjektų grupės dalyviai kartu arba bent vienas grupės dalyvis atskirai.

Siekiant įrodyti atitikimą išankstinės atrankos kriterijams, nustatytiems šio Sąlygų priedo 2.1, 2.3-2.9 punktuose galima remtis ir subtiekėjų arba kitų ūkio subjektų pajėgumais. Subjektai, kurių kvalifikacija remiasi Dalyvis, privalo atitikti aukščiau nurodytus šio Sąlygų priedo 1 lentelės 1.1-1.9 punkto reikalavimus. Šiuo atveju kartu su paraiška dalyvauti Konkurse reikia pateikti įrodymus, kad tokie subjektai įsipareigoja Dalyviui suteikti atitinkamus pajėgumus Koncesijos sutarties vykdymui ir kad tokie subjektai turi ir gali Dalyviui suteikti tuos pajėgumus. Kaip tokie įrodymai turės būti pateikiama preliminari rangos, paslaugų ar kita atitinkama sutartis, kuri privalo numatyti sankcijas išteklius suteikiančiam subjektui už jos nesilaikymą. Tokia pateikiama sutartis turi būti sudaryta ne tik Dalyvio ir Koncesininko, bet ir Suteikiančiosios institucijos naudai, privalomai nustatant, kad bet kuris iš šių subjektų turi teisę reikalauti vykdyti prievoles pagal šią sutartį. Kiti įrodymai gali būti pateikiami, tačiau jie privalo būti lygiaverčiai ir priimtini Suteikiančiajai institucijai.

Dalyvis gali remtis kitų ūkio subjektų pajėgumais, kad atitiktų koncesijos dokumentuose nustatytus ekonominio ir finansinio pajėgumo reikalavimus ar techninio ir profesinio pajėgumo reikalavimus laikydamasis šių sąlygų:

1) Dalyvio ryšių su kitais ūkio subjektais, kurių pajėgumais jis remiasi, teisinis pobūdis neturi reikšmės;

2) kai reikalaujama išsilavinimo, profesinės kvalifikacijos ar profesinės patirties, Dalyvis gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, reikalaujančius jų turimų pajėgumų;

3) Dalyvis privalo įrodyti Suteikiančiajai institucijai, kad vykdant Koncesijos sutartį kitų ūkio subjektų, kurių pajėgumais jis remiasi, ištekliai jam bus prieinami;

4) nurodytomis sąlygomis kitų ūkio subjektų grupė gali remtis kitų ūkio subjektų grupės dalyvių arba kitų ūkio subjektų pajėgumais.

2. Kai Dalyvis dėl finansinės būklės remiasi kitų ūkio subjektų pajėgumais, Suteikiančioji institucija galės reikalauti, kad Dalyvis ir kiti ūkio subjektai, kurių pajėgumais jis remiasi, prisiimtų solidarią atsakomybę už Koncesijos sutarties įvykdymą.

Subtiekėjai, kurių pajėgumais remiasi Dalyvis, Projekto įgyvendinimo metu galės būti keičiami kitais subtiekėjais tik Koncesijos sutartyje nustatyta tvarka ir tik tokiais subtiekėjais, kurių pajėgumai yra ne prastesni už keičiamo subtiekėjo užtikrintus pajėgumus.

Suteikiančioji institucija reikalauja, kad dalyvis ją informuotų apie naujus subrangovus arba dar žemesnės subrangos grandies subrangovus, kuriuos jis vėliau ketina pasitelkti darbams atlikti ar paslaugoms teikti, taip pat apie informacijos pasikeitimus vėliau Koncesijos sutarties vykdymo metu. Dalyvis privalo suteikiančiajai institucijai pateikti šioje dalyje nurodytą informaciją.

Jeigu Koncesininkas subrangovus pasirenka po Koncesijos sutarties sudarymo, jis turi pateikti Suteikiančiajai institucijai jų kvalifikaciją patvirtinančius dokumentus, kurie patvirtintų jų atitiktį kvalifikacijos reikalavimams Koncesijos sutarties pakeitimo dieną, kai tokie reikalavimai nustatyti koncesijos Konkurso dokumentuose.

1. Jei pateikiamose finansinės apskaitos dokumentuose ar dokumentuose apie įvykdytas sutartis (atliktus darbus) duomenys pateikiami ne eurais, o kita valiuta, nurodytos vertės perskaičiuojamos pagal euro ir valiutos kursą galiojusį dokumento ataskaitinio laikotarpio ar sutarties įvykdymo paskutinę dieną. [↑](#footnote-ref-1)
2. [↑](#footnote-ref-2)
3. Pagal Lietuvos Respublikos aplinkos ministro 2007 m. lapkričio 10 d. įsakymą Nr. D1-601 „Dėl statybos techninio reglamento STR 1.02.06:2007 „Teisės eiti statybos techninės veiklos pagrindinių sričių vadovų pareigas įgijimo tvarkos ir teritorijų planavimo specialistų atestavimo tvarkos aprašas“ patvirtinimo“ ir jo pakeitimus dokumentų pripažinimo techninį darbą atlieka VĮ „Statybos produkcijos sertifikavimo centras“ ([www.spsc.lt](http://www.spsc.lt)). Užsienyje registruotas dalyvis, turintis teisę, pagal šalies, kurioje jis yra registruotas, įstatymus atlikti jam paskirtus darbus ir, norintis atlikti tokius darbus Lietuvos Respublikos teritorijoje, privalo kreiptis į LR teisės aktuose nurodytą instituciją VĮ „Statybos produkcijos sertifikavimo centras“, Linkmenų g. 28 LT-08217 Vilnius. Visa dokumentų tvarkymo procedūra gali užtrukti iki 52 dienų. [↑](#footnote-ref-3)